Bénin: Fangasina belebelew ma se ka kɛ cɛbɔ ye jamanaɲɛmaa kalata la
A jɛnsɛnna :
Bénin jamanaɲɛmaa kalata kɛra kunu karidon. Kalaw jaabiw daminɛ, kalatasow datuguli kɛra wulafɛ nɛgɛ kaɲɛ 16 wagati la. Nka Kalata yɛrɛ ma se ka kɛ yɔrɔcaman, mankanw ni wilikajɔw sababu la. Mɔgɔw ma bɔ caman fana jateminɛ fɔlɔw kɔ. Patrice Talon ka sarati fɔlɔ kɔ ale y'a kanbɔ filan na nɔfɛ. A ni wasaden kɔrɔ fila de tun bɛ ɲɔgon na.
Kalata ɲakɔrɔ mankanw ni wilikajɔw kama kalatasow ma se ka dayɛlɛ nɛgɛ kaɲɛ 7 wagati la yɔrɔ caman na, i n'a fɔ a tun kan ka kɛ cɔgɔmi. Kalataso wa 15 ni 531 fana bɛ ma se ka dayɛlɛ.
Kɛrɛnkɛrɛnyala Savé dugu kɔnɔ, mɔgɔ fila tun fagara wilikajɔw senfɛ yani kalata don cɛ. Kunu, kalatasow ni kalata minanw datuguli tɔra tile kuru bɛɛ kɔnɔ. Taa mɛnɛna dɔw la fana.
Tchaourou dugu kɔnɔ, jamanaɲɛmaa kɔrɔ Yayi Boni faso, kalataso si ma dayɛlɛ, jamana tɔgɔlatɔn kalata sɛgɛ-sɛgɛlikɛlaw ka fɔ la.
Bénin faaba Cotonou yɛrɛ kɔnɔ, mankan kuma ma fɔ nka, sɛgɛ-sɛgɛlikɛlaw ka sereya la, minnu bɔra ka kala ta,100 sara la, o ma tɛmɛ 30 kan. Mɔgɔ million 5 de tun makɔnɔnendon kalatasɔw la sanko ka ɲanatɔmɔ jamanaɲamaa Patrice Talon n'a sina Alassane Soumanou ni Corentin Kohoué cɛman.
Fangasina belebelew ma se ka kɛ cɛbɔ ye sabu kalata sariya falen na, ka gɛlɛya u ma. Dɔw jagoyala ka jamana bila, dɔw yɛrɛ fana nɔminɛnendon.
Jamana tɔgɔlatɔn kalata sɛgɛ-sɛgɛlikɛlaw wa 1400 de tun carila jamana mumɛ bɛɛ kɔnɔ. Olu ya jira ko kalata kɛra, bagabagali, lasiranyali ani ɲagami-ɲagami de kɔnɔ.
bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn